**Az élő alkotmány - a kurzus alapdokumentuma**

A kurzus kódjai: BBN-FIL-101/77; BMA-FILD-401/77.

A kurzus megnevezése: **Az élő alkotmány nagy korszakai az amerikai demokráciában**

Angolul: **The Great Periods of the Living Constitution in the American Democracy**

A kurzus előadója: **Krokovay Zsolt**

e-posta: krokovayzsolt@yahoo.com; tel. és üzenet: 2037769A kurzus órarendi helye: **csütörtök 18-19.30, Bence-terem**

A kurzus hallgatói nyilatkozata:

A jelentkező hallgató tudomásul veszi, hogy a kurzus minden anyaga és dokumentuma, vitája és levelezése nyilvános, személyes hozzájárulás nélkül is korlátlanul hozzáférhető bármely érdeklődő egyetemi polgár, hallgató számára. A kurzus tanára a hallgatókkal egyetértésben elismeri és követi a kurzus felépítésének ezt a közösen elfogadott alapdokumentumát. Módosításához, frissítéséhez a hallgatók tájékozott egyetértése szükséges.

**A kurzus tárhelye**: https://drive.google.com/drive/folders/1mujDsVeB-DEVft4HlZ4S6cTPS21wnkea?usp=sharing.

**A kurzus célja**:

A vallásszabadság alkotmányos elveit javasló Deák Ferenc nem sokra tartotta azt a már akkor is népszerű ellenvetést, hogy Amerika messze van. Az Amerikai Egyesült Államok alkotmányos gyakorlata, "élő alkotmánya" jó kétszáz év elteltével három nagy rendszerváltáson ment keresztül. A rendszer e három nagy megváltoztatásában, úgy tűnik, egyedül az a közös, hogy mindegyik a maga módján és a maga szokatlan alkotmányozó körülményei között próbálta megőrizni és tartósabbá tenni egy új társadalom egységét, "miután felismerték - olvashatjuk majd végre ősszel egy nagy filozófiai mű magyar kiadásában (John Rawls: *Politikai szabadelvűség*. Budapest, Atlantisz, 2020.) -, hogy összeegyeztethetetlen átfogó nézeteik alapján lehetetlen egyetérteniük, sőt még a közelébe sem juthatnak a kölcsönös megértésnek". Azok számára, akik Amerikában és másutt Dunn, Habermas vagy éppen Rawls nyomán a demokráciát "befejezetlen utazásnak", alkotmányát adandó alkalommal megújítandó "tervezetnek", "a hatalmat a maga céljainak alávető, elfogadhatóan igazságos társadalomnak" látják, s nem hisznek a kapitalizmus, a kommunizmus, a nemzeti együttműködés barátainak és ellenségeinek harcában, sok tanulsággal járhat az alkotmányos gondolkodás e felfogásának tanulmányozása.

**A kurzus témái**:

Olvasmány: "A legfelsőbb bíróság mint a közös gondolkodás legjobb példája". In John Rawls: *Politikai szabadelvűség.* VI. előadás, 6. §.

0. A kurzus alapdokumentuma 910

1. A politikai hatalom bírói felülvizsgálata 917

2. Az alkotmányos gondolkodás elvei 924

3. A nép és a nap kormányzata 1001

4. Föderalista alapító atyák, rekonstrukciós republikánusok, New Deal demokraták 1008

5. A kételvű rendszer és a parlamenti főhatalom 1015

6. Az alkotmány és a bíró szerepe 1022

7. Bírói és végső értelmezés 1105

8-11. Könyvek, tanulmányok bemutatása+ 1112, 1119, 1126, 1203

12. Írásbeli vizsga helyett zárthelyi dolgozat. 1210

+ Az alábbi, bővíthető listáról.

További olvasmányok a tárhelyen

Ackerman, Bruce. *We The People: Foundations*. Volume I. Cambridge, Mass., 1991., 6-10, 58- 162,.319-322. Vagy ld. "Constitutional Politics". Yale Law Journal, 1989., 461-470, 486-515.

Agresto, John. *The Supreme Court and Constitutional Democracy*. Ithaca, 1984., 45-55.

Bickel, Alexander. *The Least Dangerous Branch*. New York, 1962., 65-69.

Vö. Wechsler, Herbert. "'The least dangerous branch' of Bickel". *The Yale Law Journal*, 1966.,

672-677.

Elster, Jon. *Ulysses and the Sirens*. Cambridge, 1979., 81-86, 88-103.

Fleming, James. *Securing Constitutional Democracy: The Case of Autonomy*. Chicago, 2006. Ld. Fleming, James. "Securing Deliberative Democracy". Fordham Law Review, 2004.,

1435-1475.

Freeman, Samuel. "Original Meaning, Democratic Interpretation, and the Constitution. *Philosophy*

*and Public Affairs*, 1992. 1. sz., 3-42.

Grimm, Dieter. "Integration by Constitution". *International Journal of Constitutional Law*, 2005.,

193-208.

Loughlin, Martin. "The Constitutional Imagination". *Modern Law Review*, 2015. 1. sz., 1-25.

Michelman, Frank I. "Legitimacy, The Social Turn, and Constitutional Review: What Political

Liberalism Suggests". *Critical Quarterly for Legislation and Law*, 2015., 1-27.

Sólyom: "Többé nem". Ld. "Az Alkotmánybíróság többé nem az alkotmány őre." Kovács Kriszta

interjúja. Fundamentum, 2013. 1. sz., 19-30.

**A kurzus értékelési rendszere**: a sikeres zárthelyi dolgozat\* feltétele 3 hallgatói kommentár\*, amelyek e-hozzászólásokkal\* pótolhatók a hallgató vizsgája előtti napig. A vizsgaolvasmányokat lásd a kurzus tárhelyén a téma mappájában, megszámozva, jól elválasztva a háttéranyagoktól és az érdeklődők számára ajánlott további olvasmányoktól, dokumentumoktól, filmektől, stb.

\*

***Zárthelyi dolgozat.***  Írásbeli vizsgának megfelelő, két oldalban, pótlap nélkül, 60 perc, 0+7 kérdés az előadások és olvasmányok alapján. Egy kiválasztható az oldalnyi esszéhez, a többi vázlatban. Az esszével 5, a vázlatokkal 2-2 pont érhető el. Legalább 1 pont elérése esetén a kommentárok (pótlásaikkal) többletpontokat érnek: két bónuszt a 3, hármat az 5, négyet a 7, ötöt a 9 vagy több. Ezzel együtt a sikeres dolgozat 3, a közepes 6, a jó 10, a jeles 17.

***Kommentár****.* Minden csütörtöki órarendi alkalom után egy tehető fel éjfélig, a kurzus tárhelyének mappájába, két részben, egyetlen oldalon, GOOGLE DOCUMENT formátumban. Az első rész bármiről szólhat, csak derüljön ki a téma a címből: saját név és saját gondolat (Bödöcs Tibor az élet értelméről). A második rész az alkalom során elhangzott villámkérdések megválaszolása a témával kapcsolatban. Nélküle a kommentár érvénytelen. A kommentárok olvasója, a tanár szombat éjfélig kiemeli az érdekesebb fordulatokat vagy érveket (nem biztos, hogy egyetért velük), s szükség esetén színessel jelöli, ha az adatra vagy tényre vonatkozó állítás nagyon téves, illetve a stílus nem helyénvaló (szerinte). Olykor a helyesírást is javítja. Dicséretes, ha a hallgató valamilyen hozzászólással válaszol a kiemelésekre a vizsgája előtti napig. Esetleg szó szót követ.

***Hozzászólás.*** A tárhely mappájába tehető a hallgató vizsgája előtti napig, a kommentárok darabszámának növelésére, valamelyik téma (film, olvasmány, előadás, kommentár) egyik kérdéséről, 2 oldalas írásként, szintén GOOGLE DOCUMENT formátumban, szintén saját névvel és saját címmel: Bödőcs Tibor (saját név) erről és erről. Több hozzászólás több ilyen doku.